[εδ]οξεν της πρωτης και με[γιστης] [μητρ]οπολεως της ασιας και δις νεωκ[ορου των] [σεβα]στων και φιλοσεβαστου εφε[σιων πολεως] [τη βο]υλη και τω δημω περι ων εισηγη[σατο] [--- λ]αβεριος αμοινος φιλοσεβαστος ο γραμμ[ατευς] [του δ]ημου επεψηφισαν δε οι στ[ρ]ατηγοι της πολεως φιλοσεβαστοι [επειδη η π]ροεστωσα της πολεως ημων θεος αρτε[μις] [ου μονον] εν τη εαυτης πατριδι τειμαται ην α[πασων] [των πολεων] ενδοξοτεραν δια της ιδιας θειοτητ[ος πεποιηκεν α]λλα και παρα [ελλησιν τε κ]αι [β]αρβαρ[ο]ις ω[στε παν]ταχου ανεισθαι αυτης ιερα τε κα[ι τεμενη ναους δε] αυτη τε ειδρυσθαι και βωμους αυτη ανακεισθαι δια τας υπ αυτης γεινομενας εναργεις επιφανειας και τουτο δε μεγιστον του περι αυτην σεβασμου εστιν τεκμηριον το επωνυμον αυτης ειναι μηνα καλουμενον παρ η[μ]ιν μεν αρτεμισ[ι]ωνα παρα δε μακεδοσιν και τοις λοιποις εθνεσιν τοις ελληνικοις και ταις εν αυταις πολεσιν αρτεμισιον εν ω μηνι πανηγυρεις τε και ιερομηνιαι επιτελουνται διαφεροντως δε εν [τη] ημετερα πολει τη τροφω της ιδιας θεου της εφ[εσι]ας προσηκον δε ειναι ηγουμενος ο δημος [ο] εφεσιων ολον τον μηνα τον επωνυμον του θ[ειου] ονοματος ειναι ιερον και ανακεισθαι τη θεω εδοκιμασεν δια τουδε του ψηφισματος [διατιθε]ναι την περι αυτου θρησκειαν διο δεδοχ[θαι] [ο]λον τον μηνα τον αρτεμισιωνα εινα[ι ιερον πασας] [τ]ας ημερας αγεσθαι δε επ αυταις μην[ος τε και] [δι] ετους τας εορτας και την των αρτεμ[ισιων πανηγ]υριν και τας ιερομηνιας ατε του μηνος ο[λου ανακειμε]νου τη θεω ουτω γαρ επι το αμεινον της [θεου τιμωμεν]ης η πολις ημ[ων ε]νδοξοτερα τε και ευδ[αιμονεστερα] εις το[ν απα]ντα διαμενει χ[ρονον ].
IEph 24B